دانىشمەنلەر ئۆلۈم ھەققىدە

دانىشمەنلەر ئۆلۈم ھەققىدە

1

بارچە مەۋجۇداتنى بىر قاراڭغۇ تۈن كۈتىدۇ.

- كۋنت گوراتسىي فلاك

2

ئۆمۈر بۇيى نېمىنىدۇر، كىمنىدۇر كۈتىسەن، ئاخىرى بولسا ئايان.

- ئىگور سىۋولوب

3

ھەممە بىر - بىرىنى ئاختۇرار، تاپماس،

ھەممىمىزنى ئاخىر ئۆلۈم تاپىدۇ.

- مىراك ئىھراب

4

مەرمەر تاش ئاستىدىمۇ ياكى ئادەتتىكى تۇپراق ئاستىدىمۇ، بەرىبىر چېرىپ كېتىسەن.

- دېنى دىدرو

5

ئۆلۈم ھەققىدە پەقەت جەسەتلەر بىلىپ بىر نەرسە دېيىشى مۇمكىن.

- لېشېك كۇمار

6

ئىنسانىي چۈشەنچىلەر بويىچە ئېيتقاندا، ئۆلۈمنىڭ بىر ياخشى تەرىپىمۇ بار: ئۇ قېرىلىققا چەك قويىدۇ. مۈكچىيىپ، ئېرىپ-چىرىپ يۈرۈشتىن بۇرۇن كەلگەن ئۆلۈم بەك قېرىپ كەتكەندە كەلگەن ئۆلۈمدىن ياخشىراقتۇر.

- جان دې لابريوئېر

7

ئىنساننىڭ قانچىلىك مۇھىم ئورۇندا ئىكەنلىكىنى بىلىش ئۈچۈن ئۇنى بىر نەچچە قېتىم ئۆلگەن دەپ خىيال قىلىش ۋە ئۇ ئۆلگەندە قانداق جاي بوشاپ، ئورنى نەقەدەر بىلىنىپ قالىدىغانلىقىنى تەسەۋۋۇر قىلىش كېرەك: بۇ سىناقتىن كۆپىنچە ئادەملەر ئۆتەلمەيدۇ.

- پېر بۇئاست

8

ئەگەر بىز ئۆلۈمنى پۈتۈن جەريانى بىلەن تەسەۋۋۇر قىلالىغىنىمىزدا، شۇ ھامان ئۆلۈپ قالغان بولاتتۇق.

- دېنى دې رۇجمان

ئەگەر ئۆلگەنلەر تېرىلىپ كېلىدىغان ئىش بولسا، تېرىكلەر ھەرگىزمۇ ياشىيالمىغان بولاتتى.

- مىراك ئىھراب

10

ئۆلۈم — ئۆلۈمدىن قورقۇشنىڭ خاتىمىسىدۇر.

— مىراك ئىھراب

11

ئۆلۈمدىن باشقا ھەممە نەرسىدىن چەتنەپ ئۆتۈشكە بولىدۇ.

— ئالبېر كاميو

12

ئۆلۈم— ئازچىلىقتىن ئايرىلىپ، كۆپچىلىككە قوشۇلۇشتۇر.

— پېترانىي ئاربىتر گاي

13

بۈگۈن ئۆلۈش— قورقۇنچلۇق. قاچاندۇر، قەيەردىدۇر ئۆلۈشكە... چىدىماي ئامال يوق.

— ۋىلادىمىر دال

14

پەيلاسۇپلار ئۆلۈمدىن قورقمايدۇ، ئەمما سۈۋەرەكتىن قورقىدۇ.

— مىراك ئىھراب

15

ھېچكىم ئۆزىنىڭ جىنازىسىغا كېچىكمەيدۇ.

— مىراك ئىھراب

ھاياتنىڭ نېمە ئىكەنلىكىنى بىلەلمىگەن يەردە، ئۆلۈمنىڭ نېمە ئىكەنلىكىنى قانداق بىلىمىز؟

— كۇڭزى

17

ھېچقاچان ئەتە كەلمەيدۇ، بۈگۈن سوزۇلۇپ داۋام قىلىدۇ. ئۆلۈم كېلەچەكتە ئەمەس، داۋام قىلىۋاتقان بۈگۈنگە چەك قويىدۇ. ئۆلۈم كېلەچەكتە يۈز مەرمەيدۇ، قاچانلا بولسۇن بۈگۈن يۈز بېرىدۇ.

— پېرل باك

18

ھەركىم يەككە ئۆزى ئۆلىدۇ.

— ھانس فاللادا

19

كۆڭۈللۈك ياخشىغان كۈندىن كېيىن خاتىرجەم ئۇخلايدىغان تۈن كەلگەندەك پايدىلىق ياشىغان ھاياتنىڭ كەينىدىن خاتىرجەم ئۆلۈم كېلىدۇ.

— لېئوناردو داۋىنچى

20

قەبرىستان— تىركلەر ۋە ئۆلگەنلەر ئۇچرىشىپ تۇرىدىغان جايدۇر.

— مارىيە رومانۇشكو

21

بىز تىرىك ئىكەنمىز، دېمەك ئۆلۈم تېخى يوقتۇر، بىز  ھامان يوق بولىمىز. شۇنداق قىلىپ ئۆلۈمنىڭ تىرىكلەرگىمۇ، ئۆلۈكلەرگىمۇ ئالاقىسى قالمايدۇ.

— ئېپىكۇر

22

ئۆلۈم قاچاندۇر بىر كۈنى كېلىدۇ، ئەمما بىز ئۇنى ئۆمۈر بۇيى كۈتىمىز: ئۆلۈمدىن قورقۇش ئۆلۈمنىڭ ئۆزىدىنمۇ قورقۇنچلىقتۇر.

— جان دې لابرىئويېر

23

ھاياتتا خۇشاللىقسىز ياشىغان ئادەم قايغۇرماستىن ئۆلىدۇ.

— بلېز پاسكال

جىمجىتلىقنى ئىزدىمەڭلار، ئۇ سىلەرنى ئۆزى ئىزدەپ تاپىدۇ.

— ۋالېنتىن دومىل

25

قۇياشقىمۇ، ئۆلۈمگىمۇ تىك قاراش مۇمكىن ئەمەس.

— فرانسۇئا دې لاروشفوكو

26

مەڭگۈلۈكنىڭ بىرىنچى شەرتى — ئۆلۈم.

— ستانىسلاۋ ئېجى لاتس

27

ئۆلۈپ كەتكەنلەر قېرىمايدۇ.

— ۋالېنتىن دومىل

28

بىز تېخى ئۆلۈپ كۆرمىدۇق. شۇڭا ئۆلۈمنىڭ نېمىلىكىنى بىلمەيمىز. بىلمىگەن نەرسىدىن قورقۇش مەنتىقىسىزلىكتۇر.

— سوقرات

29

ئۆلۈم كەلدى ۋە دېدى: «قېنى ماڭايلى، نەرسە-كېرەكلىرىڭنى ئېلىشىڭنىڭ ھاجىتى يوق!»

— لېئونىد كراينېۋ رىتوۋ

30

ئۆلۈمنىڭ قولىغا تىرىپ چۈشمەيمەن.

— جاڭگۇلى گۋىلاۋا

31

ئۆلۈم—  جىمجىتلىق. ئەمما ئۆلۈم ھەققىدىكى پىكىرلەر بىزگە جىمجىت ياشاش ئىمكانى بەرمەيدۇ.

— چېزارې پاۋېزې

32

ئۆلۈمنى قارشى ئېلىشقا تەييارلىنىشىمىز ئۈچۈن ئۇ ھاياتىمىزنىڭ ئەڭ ئاخىرىغا ئۇرۇنلاشتۇرۇلغان.

— كوزما پرۇتكوۋ

33

بىز ئۆلۈمنى ئالدىمىزدا، دەپ ئويلايمىز. ئەمما ئۇنىڭ كۆپ قىسمى ئارقىمىزدا قالغان بولىدۇ. ئۆتۈپ كەتكەن، قايتىلانمايدىغان يىللار ئاللىقاچان ئۆلۈمگە مەنسۇب بولغان.

— سېنېكا

34

دۇنياغا كېلىشنىڭ يولى بىر، ئەمما كېتىشنىڭ يولى ھەرخىلدۇر.

— مارك ئېھراب

35

ئىجات قىلىش، يارىتىش— ئۆلۈمنى يېڭىش دېمەكتۇر.

— رومېن روللان

36

ئۆلۈمدىن دەھشەتلىك ھېچقانداق ئىش يۈز بەرمەيدۇ، ئەمما ئۆلۈمدىن قېچىپ قۇتۇلۇشنىڭ ئىمكانى يوق.

— لېرمىنتوف